laion/Wikipedia-Exotic huggingface dataset:
אדוארד דאודן

אדוארד דאודן (1843-1913) היה מבקר ספרות אירי, מלומד שקספירי ומשורר. היה מחשובי מבקרי הספרות האירופאים בתקופה הוויקטוריאנית. ערך מהדורה מפורשת של שירי וורדסוורת' ומהדורה של שירי שלי. חיבר ספרים על שקספיר, הוציא לאור את הסונטות של שקספיר מפורשות, והשתתף במהדורת ארדן הראשונה של מחזותיו. כן עסק בשירתם של סאות'י, קולרידג', רוברט בראונינג, גיתה, הוגו, איבסן, ואחרים. אף על פי ששמו כמבקר יצא לתהילה בעולם כולו, דאודן החשיב את ספר שיריו הקטן (1876) יותר מכל ספריו הביקורתיים. הוא היה מקורב למשורר האירי-יהודי ארליך קמינגהם, וקיימות סברות שהשניים השפיעו זה על שירתו של זה. "הסונטות של שקספיר" (1881) "בלדות ליריות, לפי המהדורה הראשונה" (1890) "היצירות הפיוטיות של וורדסוורת'" (1892) "היצירות הפיוטיות של שלי" (1893) "מבחר שירי רוברט סאות'י" (1895) "מבחר שירי וורדסוורת'" (1897) "המלט" (1899) "רומיאו ויוליה" (1900) "סימבלין" (1903) "מבחר שירי קולרידג'" (1906) "גיתה, הדיוואן המערבי-מזרחי" (1914, בתרגומו) "שקספיר, שכלו ואמנותו" (1875) "שקספיר" (1877) "לימודים בספרות 1789-1877" (1878) "סאות'י" (1880) "חיי פרסי ביש שלי" (1886) "תעתיקים ולימודים" (1888) "לימודים חדשים בספרות" (1895) "מבוא לשקספיר" (1895) "תולדות הספרות הצרפתית" (1897) "המהפיכה הצרפתית והספרות האנגלית" (1897) "פוריטן ואנגליקן: לימודים בספרות" (1900) "רוברט בראונינג" (1904) "מישל דה מונטן" (1905) "מאמרים מודרניים ואליזבטנים" (1910) מדיה וקבצים בנושא אדוארד דאודן בוויקישיתוף אדוארד דאודן, באתר אנציקלופדיה בריטניקה (באנגלית) כתבי אדוארד דאודן בפרויקט גוטנברג (באנגלית) אדוארד דאודן, באתר "Find a Grave" (באנגלית)
הליגה הישראלית בכדורגל חופים 2019

הליגה הישראלית בכדורגל חופים 2019 הייתה אירוע של ליגת כדורגל החופים של ישראל, שנערכה בין 14 ביוני ל-26 ביולי 2019, בנתניה, ישראל. כל שעות המשחקים התקיימו בשעון ישראל (UTC+02:00). המנצחות בחצאי הגמר הבטיחו את הישארותן בליגה עונה נוספת, בזמן שהמפסידה בגמר פלייאוף הירידה שנערך במחזור הסיום, נשרה לליגה הלאומית בכדורגל חופים. בגמר פלייאוף הירידה הפסידה "מסעדת חוף מנדרין" תל אביב להפועל "זר יצחק ובניו" כרמיאל בתוצאה 7–2 וירדה לליגת המשנה בפעם הראשונה בתולדותיה. בניגוד לחוקי המשחק הרגילים של כדורגל החופים, גמר הנוער היה במתכונת של שתי מחציות, שכל אחת מהן נמשכה 12 דקות. בניגוד לחוקי המשחק הרגילים של כדורגל החופים, משחק הראווה היה במתכונת של שתי מחציות, שכל אחת מהן נמשכה 12 דקות. למרות שלוקאו חלק את מלכות השערים ביחד עם ברונו שאבייר, הוחלט להעניק את גביע זה ללוקאו בלבד. להלן טבלת מלך השערים המכילה את כל מי שהבקיע למעלה מארבעה שערים במהלך העונה: הליגה הישראלית בכדורגל חופים האתר הרשמי של כדורגל החופים רק באוויר: צפו בגול האדיר של כפר קאסם, באתר ערוץ הספורט, 30 ביוני 2019 רז זהבי, ‏בעלי ב"ש: שחקנים שלי מכרו משחק ברבע הגמר, באתר ערוץ הספורט, 21 ביולי 2019
מפרץ ארטיינס

מפרץ ארטיינס או מפרץ ארטאנס (באנגלית: Artanes Bay; בבולגרית: залив Артанес) הוא מפרץ רחב בחוף אוסקר השני בארץ גרהאם שבאנטארקטיקה. רוחבו של המפרץ 14 קילומטרים. עומקו של המפרץ 6.2 קילומטרים. המפרץ מצוי בין כף פיירווד'ר ממערב, לנקודת שיוור ממזרח. המפרץ נוצר בעקבות היווצרות השבר במדף הקרח לארסן בשנת 2002, ובשל נסיגת קרחון רוגוש. המפרץ מופה לראשונה בשנת 2012. המפרץ נקרא על שמו של היישוב העתיק ארטיינס (Artanes) בצפון מערב בולגריה. הגאזט האנטארקטי הבולגרי (בבולגרית) מפרץ ארטיינס באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
הייקי מקטש

הייקי מקטש (בגרמנית: Heike Makatsch; נולדה ב-13 באוגוסט 1971) היא שחקנית גרמנייה. מקטש נולדה בדיסלדורף. ב-1988 נסעה למספר חודשים לניו מקסיקו על מנת לרכוש אנגלית בצורה טובה יותר. היא למדה במשך ארבעה סמסטרים סוציולוגיה ומדעי המדינה באוניברסיטת דיסלדורף. ב-1993 הופיעה לראשונה בטלוויזיה כשהנחתה מספר תוכניות בערוץ המוזיקה "VIVA". ב-1996 הופיעה לראשונה בקולנוע בקומדיה "Männerpension" לצד טיל שווייגר. ב-1997 שיחקה בסרט "Obsession" שהוצג לראשונה בפסטיבל הסרטים הבינלאומי בטורונטו, בסרט זה הכירה את בן זוגה דניאל קרייג איתו הייתה במערכת יחסים עד 2004. ב-2002 שיחקה בסרט האימה "האויב שבפנים". ב-2005 שיחקה בסרט המדע הבדיוני "A Sound of Thunder" המבוסס על סיפור קצר של ריי ברדבורי, באותה שנה גם הופיעה בסרט "דלתות נפתחות" עם אנדי מקדואל. ב-2009 שיחקה בסרט "הדלת" לצד מאדס מיקלסן. שיחקה גם בסרט הדרמה הביוגרפי "Hilde", בו גילמה את הזמרת והשחקנית הילדגרד קנף. ב-2011 גילמה את דודה פולי בהפקה גרמנית של הסרט "טום סוייר". הייקי מקטש, ברשת החברתית אינסטגרם הייקי מקטש, במסד הנתונים הקולנועיים IMDb (באנגלית) הייקי מקטש, באתר "אידיבי", מאגר הידע העברי לקולנוע ישראלי ועולמי הייקי מקטש, באתר AllMovie (באנגלית) הייקי מקטש, באתר Rotten Tomatoes (באנגלית) הייקי מקטש, באתר Metacritic (באנגלית) הייקי מקטש, במסד הנתונים הקולנועיים KinoPoisk (ברוסית) הייקי מקטש, באתר AllMusic (באנגלית) הייקי מקטש, באתר MusicBrainz (באנגלית) הייקי מקטש, באתר Yandex.Music (ברוסית) הייקי מקטש, באתר Discogs (באנגלית) הייקי מקטש, באתר Genius ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חוף הנסיך אולף

חוף הנסיך אולף (באנגלית: Prince Olav Coast ;בנורווגית: Kronprins Olav Kyst) הוא חלק מחוף ארץ המלכה מוד שבאנטארקטיקה. החוף מצוי בין הכניסה המזרחית למפרץ לוצו-הולם, לבין קרחון שינאן. ממערב לחוף מצוי חוף הנסיך האראלד. החוף התגלה על ידי קפטן הייאלמר ריסר-לרסן בינואר 1930 במהלך טיסתו מעל האזור. לארסן קרא לחוף על שמו של אולף החמישי - באותה עת נסיך נורווגיה, ולימים מלך נורווגיה. חוף הנסיך אולף באתר הסקר הגאולוגי של ארצות הברית חוף הנסיך אולף באתר הגאזט האנטארקטי המשווה SCAR של ממשלת אוסטרליה מינרלים שהתגלו בחוף הנסיך אולף, באתר mindat תצלום לוויין של חוף הנסיך אולף באתר נאס"א מידע גאוגרפי והיסטורי
דודו באוכנר

דודו באוכנר (נולד ב-1980) הוא שחקן קולנוע, טלוויזיה ותיאטרון, במאי ומדבב ישראלי. דודו באוכנר נולד וגדל בפתח תקווה. בשנים 1996–1999 למד במגמת תיאטרון בתיכון ליידי דייוויס והיה סולן ושחקן בלהקת "עבר, הווה ועתיד" בפתח תקווה בניהולו של המוזיקאי עוזי חיטמן. בצה"ל עשה שירות צבאי מלא בחיל האוויר בתפקיד לוחם כיבוי אש, חילוץ והצלה. הוא בוגר סל"ה - הסטודיו לאמנויות התיאטרון מיסודו של יורם לוינשטיין, בו למד בשנים 2003–2006. בתקופת לימודיו בסטודיו שיחק בשלושה סרטי קולנוע חרדי[דרוש מקור: איזה?]. בתום לימודיו ביים מערכוני בידור של מועדון הסטנד-אפ "קאמל קומדי קלאב"; אחר-כך שיחק בהצגה "חי בסרט" בתיאטרון חיפה, ביחד עם קבוצת השחקנים הצעירה של תיאטרון חיפה, מאת ובבימויו של שמעון מימרן. בשנים 2006–2009, שיחק בהצגות ילדים ונוער במסגרות המדיטק, תיאטרון העמותה לילדים ונוער, תיקי מילשטיין הפקות ותיאטרון הקיבוץ. בשנים 2010–2014 הפיק, ביים ושיחק בהצגה "חנוך לוין בצבעים", מופע מחווה לחנוך לוין בהשתתפות גבי עמרני. בשנת 2012 כתב, ביים, שיחק ושר ב"קברניט עם רגל מעץ", מחזמר משיריו של בני ברמן, בהשתתפות אריק סיני. ביים את "סינדרלה", הפקת ילדים לחנוכה בכיכובה של רוני דואני; את הצגת הבידור "או אני או הקזינו" ואת המופע המוזיקלי של אריק סיני "שרים אהבה". באוכנר שיחק בסדרות הטלוויזיה "איש חשוב מאוד", "רמזור", "שלטון הצללים" ו"המנצח". הוא שיחק בסרטי הקולנוע "הפנטזיה הגדולה של סימיקו הקטן", "תפוחים מן המדבר", "ילד טוב ירושלים", "מסע הטבעת" ובקופרודוקציה הישראלית- רוסית "הואן גוכים".תמונות יפואיות, המלך (פרי יצירתו-כתיבה בימוי והפקה) באוכנר הוא היוצר, המנחה והעורך של שתי תוכניות רשת: "עד 120", ששודרה ב-Mako ובוואלה! בשנים 2014–2016 ו"קבלן קולות" ששודרה ב-ynet ב-2019. אלו תוכניות ראיונות סאטיריות עם פוליטיקאים ואנשים ידועים. בין המרואיינים: מירי רגב, אבי כץ, יורם שפטל, עופר שלח, חיים כץ, משה פייגלין, עיסאווי פריג', ישראל אהרוני, דוד ביטן ודודי אמסלם. השתתף בפרסומות לבזק בינלאומי, קופת חולים מכבי, בנק לאומי ותשדירי בחירות. באוכנר מרבה לעסוק בדיבוב, בעיקר למגזר החרדי, דיבב בסדרת ההנפשה "חבורת תריג". דודו באוכנר נשוי, אב לשלושה ילדים ומתגורר בהרצליה. מדיה וקבצים בנושא דודו באוכנר בוויקישיתוף דודו באוכנר, ברשת החברתית פייסבוק דודו באוכנר, במיזם "אישים" לתיעוד היצירה הישראלית דודו באוכנר, במסד הנתונים הקולנועיים IMDb (באנגלית) התוכנית עד 120, באתר יו טיוב דודו באוכנר, באתר ספר הקולנוע הישראלי יואב בירנברג, דריסת רגל, באתר "ידיעות אחרונות", 29 במאי 2019 צבי גורן, חנוך לוין בצבעים – מופע שמח וטוב לב, באתר הבמה, 9 במרץ 2010 טל פרי, ‏תיאטרון (2) צייד הצבעים, באתר גלובס, 3 ביוני 2010
כתב יד טופקאפי

כתב יד טופקאפי הוא אחד מכתבי היד העתיקים ביותר של ספר הקוראן, והוא נכתב במאה ה-8 לספירה (שלהי המאה הראשונה בלוח השנה האסלאמי).[דרושה הבהרה] כתב היד הזה שמור בארמון טופקאפי, באיסטנבול שבטורקיה. כתב היד משויך לעות'מאן בן עפאן.[דרושה הבהרה] גודלו של כתב היד הוא 41 ס"מ על 46 ס"מ. הוא מכיל יותר מ-99% מהקוראן, כשלמעשה רק שני עמודים (23 פסוקים) חסרים. The "Qur'an Of Uthman" At The Topkapi Museum, Istanbul, Turkey, From 1st / 2nd Century Hijra, www.islamic-awareness.org 7 Oldest Qurans in the World, Oldest.org, ‏2017-12-21 (באנגלית) The "Qur'an Of Uthman" At The Topkapi Museum, Istanbul, Turkey, From 1st / 2nd Century Hijra, www.islamic-awareness.org The "Qur'an Of Uthman" At The Topkapi Museum, Istanbul, Turkey, From 1st / 2nd Century Hijra, www.islamic-awareness.org ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
אולטניה

אולטניה (ברומנית: Oltenia) היא חבל ארץ היסטורי בדרום מערב רומניה. בתקופה הרומית הייתה כאן פרובינציה בשם Dacia Malvensis. חבל אולטניה קיבל את שמו מנחל האולט שעובר דרכו. הגבול הדרומי והמערבי נקבע על ידי הדנובה והצפוני על ידי הרי הקרפטים. בעבר השטח של אולטניה ומונטניה יחד היווה נסיכות שהרומנים כינוה "צארה רומנאסקה" או "מונטניה" ומחוץ לרומניה הייתה ידוע בשם "ולאכיה". אולטניה מחולקת לחמישה מחוזות והם: מחוז דולז' Judeţul Dolj מחוז גורז' Judeţul Gorj מחוז מחדינצי Judeţul Mehedinţi מחוז אולט Judeţul Olt מחוז ולצ'אה Judeţul Vâlcea מדיה וקבצים בנושא אולטניה בוויקישיתוף יהודים באולטניה (ברומנית)
מקסימיליאן מוצקה

מקסימיליאן מוצקה (בגרמנית: Maximilian Mutzke; נולד ב-21 במרץ 1981) הוא זמר גרמני. מוצקה נולד בבאדן-וירטמברג, הוא החל את הקריירה שלו בלהקת הפאנק "Project Five". ב-2004 בתחרות כישרונות שאורגנה במסגרת תוכנית האירוח "TV total" בהנחיית שטפן ראב. ב-2004 ייצג את גרמניה באירוויזיון והגיע למקום השמיני. בסוף אותה שנה יצא אלבומו הראשון, ב-2007 יצא אלבומו השני וב-2008 השלישי. ב-2010 היה בין כותבי השיר "I Care For You" שבוצע על ידי "I Care For You" בגמר הלאומי של גרמניה לאירוויזיון. מדיה וקבצים בנושא מקסימיליאן מוצקה בוויקישיתוף אתר האינטרנט הרשמי של מקסימיליאן מוצקה מקסימיליאן מוצקה, ברשת החברתית פייסבוק מקסימיליאן מוצקה, סרטונים בערוץ היוטיוב מקסימיליאן מוצקה, במסד הנתונים הקולנועיים IMDb (באנגלית) מקסימיליאן מוצקה, באתר MusicBrainz (באנגלית) מקסימיליאן מוצקה, באתר Discogs (באנגלית) מקסימיליאן מוצקה, באתר Songkick (באנגלית)
אלון חמאווי

אלון חמאווי (נולד ב-10 במאי 1980) הוא שחקן ורקדן ישראלי. חמאווי נולד וגדל בנס ציונה. התגייס למשמר הגבול ושוחרר לאחר שנה עקב בעיות בריאותיות. לאחר מכן החל לעבוד בצוות בידור במלונות באילת. בשנת 2004 השתתף חמאווי בעונה השנייה של תוכנית המציאות "פרויקט Y" וזכה במקום השלישי. בהמשך סיים לימודי משחק בבית צבי. את קריירת המשחק שלו התחיל בשנת 2006 בסרטו של איתן פוקס "הבועה", בתפקיד קצין במחסום. בשנת 2009 שיחק בסדרה "נבלות". בשנת 2010 השתתף בסדרה "הכל דבש" בתפקיד אלירן. בשנת 2012 שיחק את מוטי בסדרה "ילדי ראש הממשלה". באותה השנה שיחק את נחשון מרציאנו בסדרה "תנוחי". בשנת 2013 שיחק בסדרות "גאליס" ו"המשרד". בשנת 2015 שיחק בסדרה של HOT3 "אטלנטיקה" בתפקיד הראשי, ולגלם את איתן קונפינו בסדרה "השוטר הטוב" ב-Yes הטלוויזיה בלוויין. ב-2018 שיחק בסרט הטלוויזיוני של קשת 12 "חטיפה: קו 300" בתפקיד נתן זהבי. בשנת 2019 שיחק בתפקיד ראשי (החוקר קובי וקנין) בסדרה "פמת"א". באותה שנה שיחק בתפקיד משנה בסדרה "כיפת ברזל". יצר ושיחק בסדרה ״אנדרדוגס״ של יס בתפקיד הראשי בתיאטרון שיחק בהצגות "הכרכרה" ו"פיטר פן". שיחק בסדרות הטלוויזיה "מלון ברושים" ו"בית הדין המצולם" של ערוץ הידברות. בשנת 2020 שיחק בסדרת הנוער "כפולה". בשנת 2021 עלתה לעמוד היוטיוב של כאן דיגיטל סדרת הרשת "פגום" בה הוא משתתף. בשנת 2022 שיחק בסדרת הדרמה "מנאייכ" כחוקר במח"ש ובסדרה "מיוחדת" של "כאן חינוכית" כדני, מבריח של טלפונים ניידים. באותה שנה השתתף גם ב"שומקום", בתפקיד קינדר. מתגורר ברחובות. אלון חמאווי, ברשת החברתית פייסבוק אלון חמאווי, ברשת החברתית אינסטגרם אלון חמאווי, במיזם "אישים" לתיעוד היצירה הישראלית אלון חמאווי, במסד הנתונים הקולנועיים IMDb (באנגלית) אלון חמאווי, באתר "אידיבי", מאגר הידע העברי לקולנוע ישראלי ועולמי אלון חמאווי, באתר ספר הקולנוע הישראלי פרופיל באתר סוכנות זוהר יעקובסון נבו זיו, הצתה מאוחרת, באתר ynet, 20 ביולי 2015 נבו זיו, הצתה מאוחרת, באתר ynet, 20 ביולי 2015 אהוד אשרי, בנפתולי הבולשיט, באתר הארץ, 18 באוגוסט 2004ה עמית שהם, מה למדנו מ"הכל דבש"?, באתר הארץ, 17 באוגוסט 2007 הגר בוחבוט, עכבר העיר, אטלנטיקה: רקוויאם לרוקנרול ירושלמי, באתר הארץ, 7 ביולי 2015 פרופיל באתר סוכנות זוהר יעקובסון
רובה בייקר

רובה בייקר (באנגלית: Baker rifle) או בשמו הרשמי רובה רגלים דגם 1800 (באנגלית: Pattern 1800 Infantry Rifle) היה רובה מחורק, בהצתת חלמיש בעל טעינת לוע, אשר פותח על ידי הצבא הבריטי ושירת את כוחות האימפריה הבריטית, צבא ארצות הברית, ומדינות נוספות בין שנת 1801 לאמצע המאה ה-19. הבייקר היה הרובה המחורק הראשון לשרת באופן רשמי בצבא הבריטי וכדי לעשות בו שימוש הוקמו יחידות הרובאים הבריטיות, שהפעילו בעזרת הבייקר כוח אש מדויק בשדה הקרב של תחילת המאה ה-19. בשונה מהמוסקט חלק הקנה שהיה נפוץ בצבאות התקופה, טכנולוגיית הרובה המחורק שבאה לידי ביטוי ברובה הבייקר, הביאה ליכולת אש מדויקת בהרבה וטווח אפקטיבי רב יותר. המחיר היה תפעול מסורבל עם זמני טעינה ארוכים יותר, שכן הבייקר נטען מהלוע (בדומה למוסקט) אך הקנה המחורק הצריך מאמץ רב יותר לטעינת הנשק. בצבא הבריטי נוסדו יחידות הרובאים כדי לעשות בו שימוש, הרובאיים נדרשו לעשות שימוש בטקטיקות לוחמה שונות והם הוצבו בקדמת הקו במטרה לפגוע במטרות איכות של האויב. רובאיים אלו היו יחידות חיל רגלים קלות שתפקדו בשדה הקרב בשיטות לחימה דומות ליחידות קומנדו של ימינו - שכללו איגופים, הסוואה והסתתרות כדי לפגוע בכוחות האויב באש מדויקת ואיכותית. מוסקט (רובה) רגימנט הרובאים אודות הבייקר באתר England.prm.ac.uk. אודות הבייקר באתר War is Boring. הבייקר תוכנן כדי לירות אש אפקטיבית עד ל-200 יארד (183 מטר), אך טווח זה משתנה בהתאם ליכולת היורה תנאי שדה הקרב ודגם הרובה. הטווח המקסימלי היה תלוי ביכולת היורה ותנאי שדה הקרב, ישנן עדויות לירי אפקטיבי עד לטווח של כ-550 מטר.
באטורי

באטורי (בצרפתית: Batouri) היא עיירה שנוסדה ב-7 ביוני 1955 וממוקמת באזור המזרח שבקמרון. העיירה ממוקמת כ-72 ק"מ מברטואה, בירת האזור וכ-312 ק"מ מיאונדה, בירת קמרון. הטמפרטורה הממוצעת היא 20 מעלות צלזיוס. החודש הכי חם הוא נובמבר (22 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,998 מילימטרים בשנה. חודש ספטמבר הוא החודש שיש בו הכי הרבה גשם (359 מ"מ גשם), וחודש ינואר הוא החודש שיש בו הכי פחות גשם (29 מ"מ גשם). העיירה ממוקמת ליד הכביש האזורי P5 והכביש הלאומי N10. בנוסף, ליד העיירה, פועל שדה התעופה באטורי (אנ'). הולנד דורנה (אנ'), הולנד פולין לשנו, פולין מדיה וקבצים בנושא באטורי בוויקישיתוף אתר האינטרנט הרשמי של באטורי Batouri, www.geonames.org Ebenezer Paul Mah, La profession d'huissier de justice au Cameroun francophone, Editions L'Harmattan, 2014-02-01. (בצרפתית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) באטורי, באתר באטורי (ב־) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
מלחמת אנגליה–זנזיבר

מלחמת אנגליה–זנזיבר (באנגלית: Anglo-Zanzibar War) התנהלה בין האימפריה הבריטית לזנזיבר ב-27 באוגוסט 1896. המלחמה ארכה 38 דקות ומקובל להכתירה כמלחמה הקצרה ביותר בהיסטוריה הכתובה. המלחמה פרצה לאחר שסולטאן זנזיבר חמד בן תווויאני, ששיתף פעולה מרצון עם המנהל הקולוניאלי הבריטי, מת ב-25 באוגוסט ואחיינו חאלד בין ברע'ש תפס את השלטון בפועל בהפיכה צבאית. כיוון שהבריטים העדיפו מועמד אחר (חמוד בין מוחמד) שהאמינו כי ישתף אתם פעולה, הם הורו לברע'ש להתפטר מתפקידו. ברע'ש סירב ותחת זאת הקים צבא שכלל 2,800 איש ואת היאכטה לשעבר של הסולטאן, "גלאזגו", שחומשה. בזמן שכוחותיו של ברע'ש ביצרו את הארמון, התרכזו חמש ספינות מלחמה של הצי המלכותי הבריטי בנמל מול הארמון והנחיתו כוחות של חיל הנחתים המלכותי. אף על פי שברגע האחרון ניסה הסולטאן לנהל משא ומתן על שלום באמצעות נציג ארצות הברית באי, פתחו תותחי ספינות הצי המלכותי באש על הארמון בבוקר 27 באוגוסט, לאחר שפקע האולטימטום הבריטי בשעה 9:00 בבוקר. כשהחל הארמון להתמוטט סביבו נמלט ברע'ש לקונסוליה של האימפריה הגרמנית שם קיבל מקלט מדיני והוא חי כגולה בדאר א-סלאם עד שנלכד על ידי הבריטים ב-1916. הוא קיבל רשות מהבריטים להתגורר במומבסה בה מת בשנת 1925. ההפגזה הופסקה אחרי 38 דקות שבמהלכן הוטבעה הגלזגו, נהרסו ארמון בית אל-חוכם והמגדלור המקומי, וניזוק ארמון בית הפלאים. העימות הקצר קיבל את התואר "המלחמה הקצרה ביותר בהיסטוריה". מדיה וקבצים בנושא מלחמת אנגליה–זנזיבר בוויקישיתוף מאמר של Global Frontiers על המלחמה (באנגלית) מלחמת אנגליה–זנזיבר, באתר אנציקלופדיה בריטניקה (באנגלית) ערך זה הוא קצרמר בנושא היסטוריה צבאית ובנושא טנזניה. אתם מוזמנים לתרום לוויקיפדיה ולהרחיב אותו.
Symphony (אלבום)

"Symphony" (בעברית: סימפוניה) הוא אלבום האולפן התשיעי של הזמרת-יוצרת האנגלייה שרה ברייטמן. האלבום יצא לאור ב-28 בינואר 2008, בהוצאת חברת התקליטים מנהטן רקורדס. כמו כן, מתוך האלבום יצאו הסינגלים; "I Will Be with You (Where the Lost Ones Go)", "Running",‏ "Pasión" ו-"Canto della Terra". האלבום זכה להצלחה רבה, כאשר הגיע למקום הראשון בשלושה ממצעדי הבילבורד. האלבום הופק על ידי פרנק פיטרסון, שהפיק לברייטמן גם את אלבומה הבא, A Winter Symphony. ביפן זכה האלבום להצלחה רבה, כאשר הוענק לו על ידי איגוד תעשיית ההקלטות היפני (RIAJ) את תואר הזהב, על סך מכירות של מאה אלף עותקים במדינה. Symphony כולל ביצוע מחודש ל-"Sanvean" ו-"Sarai Qui". איגוד תעשיית ההקלטות הקנדי (Music Canada) העניק לאלבום את תואר הזהב, על מכירות של למעלה מ-50,000 עותקים במדינה. מידע על האלבום Symphony באתר MusicBrainz מידע על האלבום Symphony באתר AllMusic האלבום Symphony באתר Discogs האלבום Symphony באתר ספוטיפיי Symphony by Sarah Brightman (באנגלית אמריקאית), 2008-01-28, נבדק ב-2022-01-24 Sarah Brightman - Symphony, Discogs (באנגלית) HITS Daily Double: Previous Album Sales Chart, web.archive.org, ‏2013-08-30 Sarah Brightman - A Winter Symphony, Discogs (באנגלית) AMPROFON, amprofon.com.mx Gold/Platinum, Music Canada (באנגלית) Sarah Brightman Chart & Sales History, www.ukmix.org Google Translate, archive.is, ‏2012-06-30 一般社団法人 日本レコード協会, www.riaj.or.jp 网易, 莎拉·布莱曼“交响美声”广州演唱会, ent.163.com, ‏2009-03-04 Fan Of Music, fanofmusic.free.fr Gold/Platinum, Music Canada (באנגלית) (ארכיון)
טקס פרסי האקדמיה הבריטית לקולנוע ה-23

טקס פרסי האקדמיה הבריטית לקולנוע ה-23 שמעניקה האקדמיה הבריטית לאמנויות הקולנוע והטלוויזיה, נערך בשנת 1970, בו הוענקו פרסים לסרטים הטובים ביותר של שנת 1969. טקס פרסי האקדמיה הבריטית לקולנוע ה-23, במסד הנתונים הקולנועיים IMDb (באנגלית)
מיס אינטרנשיונל

האם התכוונתם ל... מיס אינטרנשיונל (פיתוח גוף) מיס אינטרנשיונל (תחרות יופי)
מבלמאיו

מבלמאיו (בצרפתית: Mbalmayo) היא עיר שנמצאת באזור המרכז שבקמרון. העיר ממוקמת כ-17.5 ק"מ מיאונדה, בירת האזור ובירת קמרון. בנוסף, היא נמצאת על גדות הנהר ניונג (אנ'). הטמפרטורה הממוצעת היא 20 מעלות צלזיוס. החודש הכי חם הוא מרץ (21 מעלות צלזיוס). החודש הכי קר הוא יוני (19 מעלות צלזיוס). כמות המשקעים הממוצעת היא 1,797 מילימטרים בשנה. חודש ספטמבר הוא החודש שיש בו הכי הרבה גשם (266 מ"מ גשם), וחודש ינואר הוא החודש שיש בו הכי פחות גשם (33 מ"מ גשם). העיר ממוקמת ליד הכביש הלאומי N2. מדיה וקבצים בנושא מבלמאיו בוויקישיתוף אתר האינטרנט הרשמי של מבלמאיו מבלמאיו, באתר אנציקלופדיה בריטניקה (באנגלית) World Gazetteer: Cameroon - largest cities (per geographical entity), archive.is, ‏2013-01-11 מבלמאיו, באתר מבלמאיו (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
דיסטרופין

דיסטרופין (Dystrophin) הוא חלבון המצוי בכל תאי השריר בגוף האדם. דיסטרופין מצוי בשריר בכמות קטנה (0.002% ממסת השריר), אך פעולתו חיונית לתפקוד השריר. דיסטרופין מקשר בין שלד התא ובין המטריצה החוץ-תאית. דיסטרופין הוא מהגדולים שבחלבוני התא, והוא מורכב מכ-3,500 חומצות אמינו. הגן המקודד לדיסטרופין הוא הגן הגדול ביותר בגנום האנושי, והוא מכיל 2.4 מיליון נוקלאוטידים - כמעט 0.1% מכלל הגנום. הגן מכיל 79 אקסונים והוא מקודד ל-mRNA בגודל של 14,000 נוקלאוטידים (כלומר - רק כ-0.58% מהגן מקודד לחלבון; השאר - האינטרונים - כנראה חסר תפקיד). מוטציות רבות עשויות להתרחש בגן העצום, ורבות מהן גורמות לניוון שרירים בדרגות חומרה משתנות. ניוון שרירים על שם דושן (Duchenne) הוא ניוון השרירים התורשתי השכיח ביותר, והוא נגרם כתוצאה ממוטציה בגן הדיסטרופין, הגורמת לייצור חלבון פגום. דיסטרופין התגלה ב-1987 לאחר מחקר על מחלה זו. מקור השם "דיסטרופין" הוא במילה האנגלית Dystrophy - "ניוון שרירים". מדיה וקבצים בנושא דיסטרופין בוויקישיתוף GRCh38: Ensembl גרסה 89: ENSG00000198947 - Ensembl, מאי 2017 GRCm38: Ensembl גרסה 89: ENSMUSG00000045103 - Ensembl, מאי 2017 "Human PubMed Reference:". "Mouse PubMed Reference:".
אלחנדרו אמנבר

אלחנדרו פרננדו אמנבר קנטוס (ספרדית: Alejandro Fernando Amenábar Cantos‏; נולד ב-31 במרץ 1972) הוא במאי קולנוע ספרדי-צ'ילאני הנחשב לאחד הבמאים הצעירים החשובים בספרד. אמנבר נולד בסנטיאגו שבצ'ילה לאם ספרדייה ואב צ'ילאני. משפחתו שבה לספרד בשנת 1973. אמנבר למד קולנוע באוניברסיטת קומפלוטנסה של מדריד, אך נשר מן הלימודים. הוא כתב, הפיק וביים את סרטו הראשון, "הראש", בגיל 19 וביים את סרטו הראשון באורך מלא, "תזה", ארבע שנים אחרי כן, בשנת 1996. בשנת 1997 ביים את סרטו השני, "פקח את עיניך" (Abre los ojos), שהיה להצלחה גדולה בספרד. בשנת 2001 ביים קמרון קרואו גרסה נוספת, דוברת אנגלית, של הסרט בשם "ונילה סקיי". סרטו הבא של אמנבר, "האחרים" משנת 2001, היה אף הוא להצלחה גדולה. סרט זה היה סרטו הראשון של אמנבר בשפה האנגלית. סרטו הרביעי הוא "הים שבפנים" (Mar adentro) שזכה באוסקר לסרט הזר הטוב ביותר בשנת 2004. בשנת 2009 ביים את "אגורא", סרטו החמישי. ב-2015 יצא למסכים סרטו השישי: "נסיגה". בשנת 2021 ביים את סדרת ההרפתקאות "La Fortuna" בכיכובו של סטנלי טוצ'י. נוסף לכישוריו ככותב ובמאי, אמנבר גם מלחין את המוזיקה לסרטיו ולסרטיהם של אחרים. אמנבר הוא הומוסקסואל מוצהר, ובשנת 2015 נישא לבן ארצו דויד בלנקו, נפרדו ב-2018 וחתמו על גירושיהם ב-2019. מדיה וקבצים בנושא אלחנדרו אמנבר בוויקישיתוף אתר האינטרנט הרשמי של אלחנדרו אמנבר אלחנדרו אמנבר, במסד הנתונים הקולנועיים IMDb (באנגלית) אלחנדרו אמנבר, באתר "אידיבי", מאגר הידע העברי לקולנוע ישראלי ועולמי אלחנדרו אמנבר, באתר AllMovie (באנגלית) אלחנדרו אמנבר, באתר Box Office Mojo (באנגלית) אלחנדרו אמנבר, במסד הנתונים הקולנועיים KinoPoisk (ברוסית) אלחנדרו אמנבר, באתר AllMusic (באנגלית) אלחנדרו אמנבר, באתר MusicBrainz (באנגלית) אלחנדרו אמנבר, באתר Discogs (באנגלית)
OMIM

OMIM (ראשי תיבות באנגלית של Online Mendelian Inheritance in Man, "תורשה מנדלית באדם - באינטרנט") הוא אתר אינטרנט המהווה בסיס נתונים מקוון המכיל את כל המחלות התורשתיות הידועות באדם. תחילתו של הפרויקט בספר, "Mendelian Inheritence in Man", אשר יצא בשנה 1966 ונערך על ידי ויקטור א. מק'קוזיק (Victor A. McKusick), פרופסור לגנטיקה באוניברסיטת ג'ונס הופקינס שבבולטימור, ארצות הברית. הספר הוא תולדה של שנים רבות של איסוף נתונים, ותרומתו למחקר הגנטי ולארגון המידע הרב שהצטבר במהלך השנים גדולה לאין שיעור. הספר יצא במהדורתו ה-12 בשנת 2004. במהלך שנות ה-90 של המאה העשרים הושקה גרסת האינטרנט של הספר. המאגר העצום, המהווה חלק ממאגר Entrez של מכון הבריאות הלאומי של ארצות הברית (NIH), מכיל מידע טקסטואלי רב על כל מחלה תורשתית שהיא. המידע מקושר למאמרים מדעיים, למפות גנטיות ולנתונים ביואינפורמטיים רבים השמורים כולם במאגר Entrez. ניתן להוריד את מאגר OMIM כולו אל המחשב האישי כקובץ טקסט. מדיה וקבצים בנושא OMIM בוויקישיתוף אתר האינטרנט הרשמי של OMIM (באנגלית) אתר OMIM דוגמה לדף מידע ב-OMIM: סיסטיק פיברוזיס קובץ טקסט המכיל את המאגר כולו (45 מגהבייט, מכווץ בתוכנת gzip)